Allarm fuq titjira mill-Istati Uniti għar-Repubblika Domenikana meta wieħed mill-passiġġieri beda jgħid: “Għandi l-Ebola! Se timirdu kollha kemm inthom.” Il-passiġġieri kienu ordnati jibqgħu bilqiegħda fuq is-seat sakemm tim mediku ta’ emerġenza b’ilbies protettiv tela’ fuq l-ajruplan fl-ajruport ta’ Punta Cana biex jeżaminaw passiġġier li dam jisgħol tul it-titjira kollha mill-Istati Uniti. Ftit tal-minuti wara, ir-raġel li qal li għandu 54 sena mill-Istati Uniti beda jipprotesta wara li tniżżel minn fuq l-ajruplan. Huwa beda jgħid li mhux mill-Afrika fost kliem ħażin. Wara l-investigazzjoni l-awtoritajiet Domenikani qalu li kienu sodisfatti li l-passiġġier kien qiegħed jiċċajta, għalkemm saħqu li din mhix marda li tiċċajta dwarha. Madankollu qalu li l-importanti kien li ma kellux l-Ebola. Paola Rainieri, il-kelliema tal-ajruport qalet li l-kumment tal-passiġġier ma kien ċajta xejn għax dawn mhux affarijiet li tiċċajta bihom. Hija qalet: “Ma nafux għaliex għamilha, iżda x’aktarx ħaseb li se tkun ċajta ħelwa u mhux daqshekk serja. B’xorti tajba kienet biss qatgħa.” Id-direttur tal-operazzjonijiet fl-ajruport Walter Zemialkowski qal li l-arjuplan kellu jiġi iżolat qabel tniżżlu l-passiġġieri u dan sar bħala mezz ta’ prekawzjoni. Il-passiġġier li ismu ma ssemmiex ttieħed għal check up. Zemialkowski qal li l-passiġġier se jkun qiegħed jirritorna l-Istati Uniti fejn se jiġi sottomess għal test ieħor rigoruż.